সাতৈর পরগণা
সাতৈর বাংলাদেশের ফরিদপুর জেলার একটি ঐতিহাসিক পরগণা। মুঘল আমলে সাতৈর ছিল মাহমুদাবাদ সরকারের অন্তর্ভুক্ত। নবাব মুর্শিদকুলি খাঁর আমলে সরকার প্রথা বিলুপ্ত করে চাকলা ব্যবস্থা চালু করা হলে সাতৈর পরগণাকে ভূষণা চাকলার অধীন করা হয়। বর্তমানে সাতৈর ফরিদপুর জেলার বোয়ালমারী উপজেলার অন্তর্গত একটি গ্রাম ও ইউনিয়ন। সাতৈর শাহী মসজিদ ও সড়ক-এ-আজম (গ্র্যান্ড ট্রাঙ্ক রোড) এ পরগণার ঐতিহ্যের বাহক।